PATVIRTINTA:

Gyvūnų mokslų fakulteto tarybos posėdyje

2024-03-15 protokolo Nr. 2024-VGF 10-5

Įsigalioja nuo 2024-05-10

**PRIEDAI**

**1 priedas**

**Detalieji BAKALAURO baigiamojo darbo struktūros reikalavimaI**

* **Baigiamojo darbo pagrindiniai struktūriniai elementai:**
* Titulinis lapas;
* Priešlapis, patvirtinantis apie atlikto darbo savarankiškumą;
* Turinys;
* Santrauka lietuvių ir anglų kalba;
* Santrumpos (jei reikia);
* Įvadas su darbo tikslu ir uždaviniais;
* Literatūros apžvalga;
* Tyrimo metodai ir medžiaga;
* Tyrimo rezultatai;
* Rezultatų aptarimas;
* Išvados;
* Pasiūlymai / Rekomendacijos (neprivaloma dalis);
* Padėka (neprivaloma dalis);
* Literatūros sąrašas;
* Priedai (jei reikia).
* **Titulinis lapas** (**8 priedas**)pateikiama informacija: aukštosios mokyklos pavadinimas, fakulteto pavadinimas, studento vardas, pavardė, temos pavadinimas, studijų programos pavadinimas, darbo vadovo vardas, pavardė, pedagoginis vardas, mokslo laipsnis, miestas, metai (**žr. 8 priedą**). Temos pavadinimas turi būti informatyvus, konkretus, atitinkantis pateiktą medžiagą.
* **Priešlapyje** (**žr. 8 priedą**) pateikiamas patvirtinimas apie atlikto darbo savarankiškumą bei už lietuvių kalbos (užsienio studentams – anglų kalbos) taisyklingumą, bakalauro baigiamojo darbo aprobavimo padalinyje protokolo numeris ir išvada.
* **Turinys** – tai darbo struktūrą detalizuojanti dalis. Turinys rašomas kaip skyriaus antraštė – didžiosiomis raidėmis. Turinyje išvardijami darbo skyriai, skirsniai ir poskyriai. Numeruojama arabiškais skaitmenimis. Santrumpos, santrauka lietuvių ir užsienio kalba, įvadas, padėka(-os), išvados, rekomendacijos, literatūros sąrašas, priedai nenumeruojami. Turinys pateikiamas tvarkingai, skyrių pavadinimai turi būti rašomi didžiosiomis raidėmis, skirsnių ir poskyrių – mažosiomis. Turinyje pateikti skyrių, skirsnių ir poskyrių pavadinimai turi sutapti su darbe pateiktais pavadinimais, jų numeracija, nekeičiant eiliškumo. Pageidautina turinį sudaryti naudojant kompiuterio “Heading 1, 2, 3” komandas. Turinys patikslinamas, kai baigiamasis darbas yra užbaigtas.
* **Santrauka** – trumpas darbo esmės išdėstymas lietuvių ir anglų kalbomis. Pirmiausia santrauka rašoma lietuvių, po to anglų kalba. Santraukoje nurodoma baigiamojo darbo pavadinimas, autoriaus vardas, pavardė, raktažodžiai (**2 priedas**). Glaustai pateikiama informacija apie tai, kokią problemą sprendė baigiamojo darbo autorius, kokiais metodais naudojosi ir kokius rezultatus gavo. Santraukų tekstai spausdinami viename puslapyje, apimtis neviršija 1700 spaudos ženklų be tarpų. Santraukos lietuvių ir anglų kalbomis turi būti vienodos. Santrauka rašoma, kai darbas būna baigtas.
* **Santrumpos.** Jei reikia, pateikiamos santrumpos, kurios priimtos tarptautiniu mastu arba naudojamos kaip mokslinių pavadinimų trumpiniai. Visos santrumpos turi būti paaiškinamos tekste, pirmą kartą jas pavartojus. Nevartoti sutrumpinimų skyrių, skirsnių, poskyrių pavadinimuose, išskyrus tuos atvejus, kai tie trumpiniai yra visuotinai priimti.
* **Įvadas** – įžanginė dalis, bakalauro darbo vizitinė kortelė. Įvade išryškinamas darbo aktualumas. Remiantis mokslinėmis publikacijomis, pateikiamas motyvuotas paaiškinimas, kas iki šiol buvo atlikta konkrečioje analizuojamoje srityje ir kokių tyrimų dar trūksta. Taip pagrindžiamas darbo **tikslas** bei nurodomi **uždaviniai**, kurie pateikiami įvado pabaigoje. Įvadas turi būti tiesiogiai susijęs su konkrečia darbo tema, darbe atliekamais tyrimais bei darbo tikslu. Įvado apimtis – 1–2 puslapiai.
* **Tyrimo tikslas** – tai suformuluotas siekis gauti konkretų darbo rezultatą. Tikslas turi atitikti temos pavadinimą ir ją aprėpti. Jis formuluojamas glaustai, dažniausiai vienu sakiniu. Suformulavus darbo tikslą, nustatomi konkretūs **tyrimo uždaviniai**, atskleidžiantys darbo nuoseklumą ir logiką. Uždavinių neturi būti daug (rekomenduojama iki 5). Uždavinys – tai struktūra sąlygų, kurias patenkinus randamas atsakymas, reikalingas tikslui pasiekti ir problemos sprendimui. Uždavinys – tarsi pakopa, vedanti į tikslą. Kiekvienas uždavinys nusako tarpinį rezultatą, todėl jis turi būti formuluojamas remiantis į rezultatą. Darbo uždaviniai turi būti sunumeruojami. Netinka formuluoti tokių uždavinių, kaip pavyzdžiui: „Atlikti literatūros šaltinių analizę pasirinkta tema“ arba „Apibendrinti gautus rezultatus bei pateikti išvadas ir rekomendacijas“, kadangi tai nėra su konkrečia darbo tema susiję uždaviniai, o taikomi visiems bakalauro darbams.
* **Literatūros apžvalga** – atskiruose skirsniuose, poskyriuose turi būti aprašyti su baigiamojo darbo tema susiję Lietuvoje ir užsienio šalyse atlikti moksliniai tyrimai. Literatūros apžvalga turi būti tiesiogiai susijusi su darbo tema ir atliekamais tyrimais. Rekomenduojama remtis naujausiomis autorių publikacijomis (ne senesniais nei 10 metų šaltiniais). Vadovėlių cituoti nerekomenduojama, kadangi jie nėra originalūs, tai kitų autorių percituota medžiaga). Literatūros apžvalga neturi būti labai plati teminiu požiūriu ir turi atitikti konkrečią darbo temą ir savo atliktus tyrimus. Joje reikia vengti vadovėlinių teiginių. Nerekomenduojama naudoti su tema nesusijusios literatūros. Šio skyriaus apimtis turėtų sudaryti apie 20–30 proc. viso darbo apimties.
* **Tyrimo metodai ir medžiaga**. Šioje dalyje nuosekliai aprašomas atliktų ar nagrinėtų tyrimų objektas, metodai arba nurodomi metodų šaltiniai, aprašoma tyrimo eiga ir kitos svarbios tyrimo sąlygos. Jei tiriami produkcijos gyvūnai – turi būti pažymėta, kad moksliniai tyrimai atlikti prisilaikant gyvūnų globos, laikymo, naudojimo bei veterinarinių reikalavimų. Išduoto Bioetikos centro pritarimo tyrimams kopija pridedama į priedus, leidimo numeris įrašomas metodinėje dalyje. Šioje dalyje nurodomi duomenų statistinės analizės metodai ir kompiuterinė programa (pvz.: Microsoft Excel, SPSS, Statistica, SAS ir pan.). Pateikiami duomenų grupavimo principai, statistinių duomenų modeliai ir skaičiuoti statistiniai rodikliai. Svarbu aiškiai nurodyti tyrimų apimtis (ištirtų mėginių skaičių). Metodinė informacija pateikiama pagal uždavinių suformulavimo eiliškumą. Rekomenduojama nubraižyti tyrimo principinę schemą. Šio skyriaus apimtis – 4-6 proc. viso darbo apimties.
* **Tyrimo rezultatai** – skyrius, kuriame aprašomi baigiamojo darbo autoriaus gauti tyrimų rezultatai. Šiame skyriuje nenaudojami kitų autorių rezultatai. Rezultatai pateikiami tokiu eiliškumu, kaip numatyta uždaviniuose bei metodikoje. Šis darbo skyrius gali turėti skirsnius ir poskyrius. Pateikiami ir aprašomi aiškūs ir pagrįsti atliktų tyrimų, stebėjimų, ekspertizių ar kiti duomenys. Lentelėse arba paveiksluose pateikiami duomenys tekste nekartojami. Tekste interpretuojami ir aprašomi gauti rezultatai pateikiant nuorodas į lenteles ar paveikslus. Aprašant rezultatus, rekomenduotina iš karto pabrėžti, kuris rezultatas buvo didesnis ar mažesnis už kitą (pvz.: A gamintojo mėsos produkcijos išeiga buvo didesnė (5,0 proc.) nei gamintojo B (p < 0,05). Rezultatų skyriuje pateikiami duomenys turi būti apdoroti statistiniais metodais. Būtina nurodyti ar gauti rezultatai yra statistiškai patikimi. Šiame skyriuje nerašyti aptarimų, prielaidų ar rezultatų paaiškinimų. Eksperimentinė dalis pagal apimtį turėtų sudaryti 30-50 proc. viso darbo apimties.
* **Rezultatų** **aptarimas (apibendrinimas).** Šioje dalyje pastebėti dėsningumai aptariami ir lyginami su kitų autorių duomenimis, taip pat remiantis kitų autorių duomenimis paaiškinami gauti rezultatai. Šiame skyriuje nereikia kartoti savų tyrimų rezultatų aprašymo, tekstas neturi būti perkrautas skaičiais, nepateikti kitų autorių lentelių ar paveikslų. Gali būti pateikiami grafikai ar lentelės, jei nedubliuoja tyrimo rezultatų skyriuje pateiktos informacijos. Šis skyrius, pagal apimtį, gali sudaryti apie 3-5 proc. viso darbo apimties.
* **Išvados**. Šiame skyriuje pristatomi svarbiausi tyrimo rezultatai. Tai aiškus ir trumpas atsakymas į darbo pradžioje iškeltą tikslą ir uždavinius. Išvados rašomos naujame lape. Jos yra numeruojamos, formuluojamos tyrimo rezultatų pagrindu, konkrečiai, glaustai ir pateikiamos pagal uždavinių pateikimo eiliškumą. Išvados turi būti lakoniškos, apibendrinančios ir aiškiai išdėstytos. Paprastai kiekvienam uždaviniui rašoma po vieną, jei būtina – kelias išvadas. Išvados turi parodyti, ar išspręsti darbo įvade iškelti uždaviniai ir ar pasiektas darbo tikslas. Šioje dalyje lentelės ar grafinė medžiaga, citatos bei kitokios nuorodos į literatūros šaltinius nėra rašomi.
* **Literatūros sąrašas** pateikiamas naujame lape. Pateikiami sunumeruoti naudotos literatūros bibliografiniai aprašymai ir internetiniai šaltiniai (pageidautina – naujausi). Norint sudaryti literatūros sąrašą, reikia vadovautis **Vankuverio** sistema. Išsami informacija apie literatūros sąrašo sudarymą yra pateikta LSMU internetiniame tinklalapyje: <https://lsmu.lt/biblioteka/mokymai/#vancouver-stiliaus-aprasu-pavyzdziai>. Darbe cituotų publikacijų bibliografiniai aprašai pateikiami pagal jų citavimo eiliškumą tekste, pradedant nuo pirmojo pacituoto šaltinio. Aprašai pateikiami netransliteruoti (pvz., slavų kalbomis parašyti šaltiniai – kirilika).
* **Priedai** – neprivaloma, bet atskirais atvejais būtina darbo dalis. Prieduose gali būti papildoma, pagalbinė, darbo autoriaus savarankiškai parengta informacija (pvz.: statistinė konkretesnė informacija, apklausos anketos, išsamesnės lentelės, paveikslai, žemėlapiai ir kt.). Prieduose taip pat pateikiama informacija apie iš tyrimo medžiagos skelbtas publikacijas ar mokslinius pranešimus, jei autoriumi ar vienu iš jų buvo diplomantas. Priedų spaudos ženklai nėra įskaitomi į rašto darbo spaudos ženklus. Priedai pavadinami ir numeruojami (pvz., 1 priedas. Apklausos anketa). Darbo tekste turi būti nuorodos į priedą.

**2 priedas**

**Baigiamojo Darbo raštvedybos reikalavimai**

* Darbo tekstas turi būti parašytas kompiuteriu vienoje standartinio A4 formato (210 x 297 mm) balto popieriaus lapo pusėje.
* Privaloma bakalauro baigiamojo darbo apimtis – 30 puslapių, neįskaitant priedų.
* Darbas turi būti parašytas lietuvių kalba. Studentui pageidaujant, darbas gali būti rengiamas ir anglų kalba. Studijuojantieji užsienio kalba, darbą rašo sutartyje numatyta kalba (anglų k.).
* Darbas turi būti įrištas, tvarkingas, parašytas taisyklinga ir sklandžia kalba, be korektūros klaidų ir turi atitikti lietuvių (anglų) kalbos rašybos ir skyrybos reikalavimus. Mintys turi būti išdėstytos aiškiai, nuosekliai, suprantamai, sistemingai.
* Paveikslai (iliustracijos) turi būti geros kokybės, pakankamos raiškos.
* Teksto paraštės: iš kairės – 30 mm, iš viršaus ir apačios – 20 mm, iš dešinės – 10 mm.
* Puslapiai, išskyrus titulinį, numeruojami. Puslapio numeris rašomas lapo apatiniame dešiniajame krašte, arabiškais skaitmenimis, be taškų ir kablelių.
* Kiekvienos pastraipos pirmoji eilutė atitraukiama nuo kairiosios paraštės 10 mm. Pastraipoms nustatoma abipusė lygiuotė – tekstas sulygiuojamas pagal dešiniąją ir pagal kairiąją paraštes.
* Tarp eilučių paliekamas 1,5 eilutės intervalas. Skyrių pavadinimai atitraukiami nuo teksto per 2 eilučių intervalą, poskyrių – per 1,5 eilutės intervalą.
* Darbas rašomas *Times New Roman* šriftu. Pagrindinio teksto simbolių aukštis – 12 pt (punktų). Kursyvu (*Italic*), tekste gali būti rašoma lotyniški terminai. Procentai lietuviškame tekste žymimi sutrumpintu žodžiu – proc., angliškame tekste – simboliu %. Skaičiai lietuviškame tekste rašomi nurodomi šimtosiomis dalimis (pvz.: 5,62), dešimtąsias ir šimtąsias dalis nuo sveiko skaičiaus atskiriant kableliu (pvz.: 5,62), o angliškame tekste – tašku (pvz.: 5.62).
* Baigiamojo darbo tekstas skirstomas į **skyrius, poskyrius ir skirsnius**.
* Skyrių pavadinimai rašomi didžiosiomis raidėmis, 16 pt paryškintu šriftu (Bold). Poskyrių pavadinimai rašomi 14 pt, skirsnių – 12 pt paryškintu šriftu, mažosiomis raidėmis, išskyrus pirmąją.
* Skyriaus pavadinimas pradedamas rašyti naujame puslapyje, o poskyriai ir skirsniai – tame pačiame puslapyje. Skyriaus ir poskyrių pavadinimai simetriškai išdėstomi lapo plotyje juos lygiuojant nuo krašto iki krašto. Skirsnių pavadinimai rašyti pradedami kaip pirmoji pastraipos eilutė.
* Skyrių, poskyrių ir skirsnių skaičius priklauso nuo temos pobūdžio. Skyrių, poskyrių ir skirsnių pavadinimai turi atitikti turinį ir atskleisti nuoseklų, logišką temos nagrinėjimą.
* Po pavadinimo taškas nededamas. Pavadinimas negali būti viename puslapyje, o tekstas prasidėti kitame. Poskyriams suteikiamas skyriaus numeris ir jo eilės numeris (pvz.: 1.1., 1.2. ir t. t.). Skirsniams suteikiamas poskyrio numeris ir jo eilės numeris (pvz.: 1.1.2., 1.1.3. ir t. t.).
* **Lentelės** numeruojamos iš eilės per visą darbą arabiškais skaitmenimis.
	+ Lentelės numeris užrašomas virš lentelės, kairiajame kampe prie žodžio „lentelė“. Tiek lentelės numeris, tiek ir žodis „lentelė“ rašomi 12 pt *Italic* paryškintu šrifto dydžiu. Lentelės pavadinimas rašomas iš didžiosios raidės, 12 pt *Italic* šrifto dydžiu (pvz.: ***1 lentelė.*** *Pieno fizikiniai cheminiai rodikliai.*). Lentelėms suteikiamas informatyvus pavadinimas. Jei pavadinimas netelpa vienoje eilutėje - parenkamas 1 intervalo tarpas. Po lentelės pavadinimo dedamas taškas.
	+ Lentelės paaiškinimai / pastabos (jei reikia) yra rašomi 10 pt po lentele.
	+ Tekste turi būti pateikiamos nuorodos į lentelę. Lentelės visais atvejais privalo turėti glaudų ryšį su teksto medžiaga ir turi būti atitinkamai paminėtos tekste ir komentuojamos prieš jas pateikiant.
	+ Lentelė turi būti išdėstoma lape vertikaliai arba įrišama taip, kad ją skaitant tekstą reiktų pasukti laikrodžio rodyklės kryptimi.
	+ Dydžių dimensijos rašomos lentelės antraštėse, po vaizduojamo dydžio pavadinimo, todėl pagrindinėje lentelės dalyje pateikiami vien tik skaičiai.
	+ Skiltyse skaičiai turi būti sulygiuoti. Negalima lentelėje palikti tuščių vietų. Jei duomenų nėra – dedamas brūkšnelis (ne 0). Pasikartojančių skaičių negalima pakeisti kabutėmis. Kabutės rašomos tik tada, kai lentelės skiltyse pasikartoja tie patys žodžiai.
	+ Nedideles lenteles galima talpinti viename lape vieną po kitos. Jeigu lentelės labai ilgos, perkeliant lenteles, kituose puslapiuose pakartotinai rašomas pavadinimas, o lentelės viršuje rašoma, pvz., 2 lentelės tęsinys.
* **Paveikslai** (iliustracijos – grafikai, nuotraukos, schemos, piešiniai – taip pat yra vadinami paveikslais), turi būti geros kokybės, pakankamai raiškūs ir numeruojami iš eilės per visą darbą arabiškais skaitmenimis.
	+ Paveikslo numeris užrašomas paryškintai po paveikslu centruojant per vidurį su žodeliu „pav.“. Tiek paveikslo pavadinimas, numeris, tiek ir žodis „pav.“ rašomi 12 pt *Italic* šrifto dydžiu. (pvz., ***1 pav.*** *Pieno fizikiniai cheminiai rodikliai.*). Paveikslams yra suteikiamas informatyvus pavadinimas. Jei pavadinimas netelpa vienoje eilutėje, tuomet 1,5 intervalo tarp pavadinimo eilučių nepaliekama (parenkamas 1 intervalo tarpas). Po paveikslo pavadinimo dedamas taškas.
	+ Paveikslo paaiškinimai / pastabos (jei reikia) yra rašomi 10 pt dydžio šriftu, po paveikslo pavadinimo.
	+ Būtina nurodyti paveikslo x ir y ašių pavadinimus bei matavimo vienetus.
	+ Jei paveikslai sukurti kitų autorių – po paveikslo pavadinimo skliaustuose parašomas literatūros šaltinio numeris.
	+ Tekste turi būti pateikiamos nuorodos į paveikslą (pvz., Tekstas tekstas (1 pav.)). Iliustracijos visais atvejais privalo turėti glaudų ryšį su teksto medžiaga ir būti atitinkamai komentuojamos. Tekste negali kartotis paveiksle pateikti rezultatai.
	+ Iliustracijos išdėstomos pačiame tekste tuoj po nuorodų į jas arba prieduose.
	+ Iliustracijos su jų numeriais ir pavadinimais visada turi būti pateikiamos viename lape ir nekeliamos.
* **Literatūros šaltinių citavimas**. Cituojant literatūros šaltinius tekste reikia vadovautis **Vankuverio** (*Vancouver*) sistema. Literatūros šaltinį cituojant tekste pirmą kartą, paprastuose skliaustuose nurodomas jo numeris arabišku skaičiumi, pvz., (1). Pakartotinai cituojant tą patį šaltinį kitoje teksto vietoje, paliekamas originalus citavimo numeris. Kai autorius minimas tekste, rašoma taip: „Petraitis ir kt. (5) teigia, jog ...“. Kai keli šaltiniai yra cituojami toje pačioje vietoje, juos nurodantys skaičiai atskiriami kableliu pvz., „Baltymų metabolizmas prieskrandyje yra mikroorganizmų medžiagų apykaitos veiklos rezultatas (16, 19). Jei keli šaltiniai pateikiami eilės tvarka, juos nurodantys skaičiai atskiriami brūkšneliu, pvz., „Prieskrandžio bakterijos pasisavina ir perdirba nebaltyminį azotą ir sintezuoja į baltymus (5–7, 12). **Nenaudoti** brūkšnelio tarp citavimo šaltinių jei cituojami tik du gretimi šaltiniai (1, 2). Tekstas turi būti cituojamas ir kitų autorių teiginiai perfrazuojami neiškraipant esmės. Magistro ir bakalauro baigiamųjų darbų autorių atliktų literatūros apžvalgų ištraukų cituoti nerekomenduojama. Pažodžiui atkartojamos kitų autorių mintys, turėtų būti pateikiamos kaip citata (kabutėse). Viešai skelbti kūrinio tekstą baigiamajame darbe, naudojant kito autoriaus originalias idėjas ar mintis ir nenurodant jų autoriaus, yra neetiška ir prilyginama plagijavimu. Rekomenduojama remtis moksliniais straipsniais, bet ne vadovėliais. Literatūros šaltiniai turėtų būti ne senesni nei 10 metų (išskyrus būtinus atvejus).

Santraukos pavyzdys (LT)

### SANTRAUKA

**Baigiamojo darbo pavadinimas**

Vardenis Pavardenis

Bakalauro baigiamasis darbas

Ne daugiau 1700 ženklų Tekstas tekstas tekstas tekstas tekstas tekstas tekstas tekstas tekstas tekstas tekstas tekstas tekstas tekstas tekstas tekstas tekstas tekstas tekstas tekstas. Tekstas tekstas tekstas tekstas tekstas tekstas tekstas tekstas tekstas tekstas tekstas tekstas tekstas tekstas tekstas tekstas tekstas tekstas tekstas tekstas tekstas tekstas tekstas...

**Raktiniai žodžiai:**

Santraukos pavyzdys (EN)

### SUMMARY

**Title of the Bachelor‘s Thesis**

Name Surname

Bachelor‘s Thesis

No more than 1700 characters Text text text text text text text text text text text text text text text text text text text text. Text text text text text text text text text text text text text text text text text text text text text text tex. Text text text text text text text text text text text text text text text text text text text text text text text...

**Key words:**

**3 priedas**

### TVIRTINU:

Gyvūnų mokslų fakulteto dekanas Vardas, pavardė

20 m. d.

**LIETUVOS SVEIKATOS MOKSLŲ UNIVERSITETAS**

**GYVŲNŲ MOKSLŲ FAKULTETAS**

**KATEDRA (INSTITUTAS)**

**GYVŪNO IR ŽMOGAUS SĄVEIKOS PIRMOSIOS PAKOPOS NUOLATINIŲ STUDIJŲ**

Studento (-ės) Vardenio Pavardenio

... kurso ... grupės

###

# INDIVIDUALAUS DARBO PLANAS

Bakalauro baigiamojo darbo rengimo trukmė:

 metai mėnuo diena – metai mėnuo

Baigiamojo darbo tema:

### Pavadinimas pavadinimas pavadinimas pavadinimas pavadinimas

 **Darbo vadovas**

pedagoginis vardas, mokslo laipsnis Vardenis Pavardenis

Kaunas, metai

### Baigiamojo darbo tikslas:

**Baigiamojo darbo uždaviniai:**

### BAKALAURO BAIGIAMOJO DARBO RENGIMO PLANAS

|  |  |
| --- | --- |
| **Užduotys** | **Užduočių** **atlikimo terminas** |
| **Padalinio pasirinkimas bakalauro baigiamojo darbo rašymui.** | 20..m. balandžio 15 d. – gegužės 10 d. |
| **Darbo temos aptarimas su darbo vadovu. Bakalauro baigiamojo darbo individualaus darbo plano parengimas, plano apsvarstymas katedroje, pateikimas vadovui ir dekanatui** *(patvirtintas individualus darbo planas kartu su padalinio pos*ė*džio protokolo išrašu pristatomas* į *dekanat*ą *iki dekanato nurodytos datos)* | 20 m. iki gegužės 31 d.\* |
| Teorinės studijos reikalingos bakalauro baigiamojo darbo problemos sprendimui. Išsami literatūros šaltinių analizė. Teorijų, koncepcijų, modelių analizė. Teorinių nuostatų, pagal kurias bus vykdomas tyrimas analitinėje dalyje, formulavimas. | 20 m. rugsėjo-lapkričio mėn. |
| Literatūrinės medžiagos rinkimas............apie.......... Išsami literatūros šaltinių analizė. Darbo metodikų ..........................įsisavinimas. | 20 m. spalio mėn. |
| Eksperimento planavimas, jo atlikimas ar kitos tyrimo medžiagos rinkimas. | 20 m. rugsėjo-lapkričio mėn. |
| Išsami literatūros šaltinių analizė. Literatūros apžvalgos parengimas. | 20 m. rugsėjo-lapkričio mėn. |
| Kiekybinė bei kokybinė duomenų analizė................. Tyrimo rezultatų apdorojimas, apibendrinimas ir parengimas. | 20 m. lapkričio mėn. |
| Išvadų apie gautų rezultatų praktinį pritaikymą formulavimas. Apibendrinančių išvadų, pasiūlymų bei rekomendacijų rengimas.Rezultatų aptarimo dalies rašymas. | 20 m. lapkričio mėn. |
| Bakalauro darbo literatūros ir informacijos šaltinių sąrašo parengimas. Bakalauro darbo sutvarkymas (titulinio puslapio, turinio, paveikslų, lentelių, teksto korektūra ir pan.). | 20 m. lapkričio mėn. |
| Santraukos anglų kalba parengimas. | 20 m. lapkričio mėn. |
| **Galutinio darbo pateikimas vadovui. Darbo tinkamumo gynimui vadovo įvertinimas.** | 20.. m. gruodžio mėn. antroji savaitė \* |
| **Darbo aprobavimas padalinyje** *(data gali būti patikslinta einamaisiais metais).* | 20..m. gruodžio mėn. trečioji savaitė \* |
| **Bakalauro baigiamojo darbo galutinis įforminimas ir pristatymas į dekanatą.** (Padalinio administratorius posėdžio protokolo išrašą, kuriame nurodomos studentų pavardės, kuriems rekomenduojama arba nerekomenduojama ginti baigiamąjį darbą, pristato į dekanatą, o baigiamojo darbo (pateikto elektroninėje formoje) priešlapyje įrašo darbo apsvarstymo padalinyje išvadą, datą ir protokolo numerį. Studentas padalinyje apgintą darbą įkelia į CRIS sistemą). | 20..m. sausio mėn. pirmoji savaitė \* |
| **Skiriamas baigiamojo darbo recenzentas.** | 20..m. sausio mėn. pirmoji savaitė \* |
| Straipsnio SMD darbams parengimas *(neprivaloma).* | 20..m. ........mėn. |
| **Numatoma gynimo data** *(tiksli data bus nurodyta dekanato einamaisiais metais).* | 20..m. sausio mėn. trečioji savaitė \* |

Pastaba: \*– lentelėje eilučių ir datų nekeisti.

Individualus bakalauro baigiamojo darbo planas apsvarstytas ........................ katedros (instituto) posėdyje 20.. m. ........ mėn. ........ d., Protokolo Nr. ..........

Darbo vadovas (-ė) Pedagoginis vardas, mokslo laipsnis,

 Vardenis Pavardenis

(parašas)

Studentas (-ė) Vardas, pavardė

(parašas)

**4 priedas**

### TVIRTINU:

Gyvūnų mokslų fakulteto dekanas

Vardas, pavardė

20 m. d.

 **LIETUVOS SVEIKATOS MOKSLŲ UNIVERSITETAS**

 **GYVŲNŲ MOKSLŲ FAKULTETAS**

**KATEDRA (INSTITUTAS)**

**GYVŪNŲ MOKSLO PIRMOSIOS PAKOPOS NUOLATINIŲ STUDIJŲ**

**GYVŪNŲ MOKSLO PIRMOSIOS PAKOPOS IŠTĘSTINIŲ STUDIJŲ**

**GYVŪNO IR ŽMOGAUS SĄVEIKOS PIRMOSIOS PAKOPOS IŠTĘSTINIŲ STUDIJŲ**

# (Pasirinkti tinkamą)

Studento (-ės) Vardenio Pavardenio

... kurso ... grupės

# INDIVIDUALUS DARBO PLANAS

Bakalauro baigiamojo darbo rengimo trukmė:

metai mėnuo diena – metai mėnuo

Baigiamojo darbo tema:

### Pavadinimas pavadinimas pavadinimas pavadinimas pavadinimas

**Darbo vadovas**

 Pedagoginis vardas, mokslo laipsnis Vardenis Pavardenis

Kaunas, metai

### Baigiamojo darbo tikslas:

**Baigiamojo darbo uždaviniai:**

### BAKALAURO BAIGIAMOJO DARBO RENGIMO PLANAS

|  |  |
| --- | --- |
| **Užduotys** | **Užduočių atlikimo terminas** |
| **Padalinio pasirinkimas bakalauro baigiamojo darbo rašymui.** | 20..m. balandžio 15 d. – gegužės 10 d. |
| **Darbo temos aptarimas su darbo vadovu. Bakalauro baigiamojo darbo individualaus darbo plano parengimas, plano apsvarstymas katedroje, pateikimas vadovui ir dekanatui** *(patvirtintas individualus darbo planas kartu su padalinio pos*ė*džio protokolo išrašu pristatomas* į *dekanat*ą *iki dekanato nurodytos datos)* | 20 m. iki gegužės 31d.\* |
| Teorinės studijos reikalingos bakalauro baigiamojo darbo problemos sprendimui. Išsami literatūros šaltinių analizė. Teorijų, koncepcijų, modelių analizė. Teorinių nuostatų, pagal kurias bus vykdomas tyrimas analitinėje dalyje, formulavimas. | 20 m. rugsėjo mėn. - sausio mėn. |
| Literatūrinės medžiagos rinkimas............apie.......... Išsami literatūros šaltinių analizė. Darbo metodikų ..........................įsisavinimas. | 20 m. rugsėjo mėn. -sausio mėn. |
| Eksperimento planavimas, jo atlikimas ar kitos tyrimo medžiagos rinkimas. | 20 m. rugsėjo mėn. - mėn.– 20 m. kovo mėn. |
| Išsami literatūros šaltinių analizė. Literatūros apžvalgos parengimas. | 20 m. lapkričio mėn.– 20 m. balandžio mėn. |
| Kiekybinė bei kokybinė duomenų analizė................. Tyrimo rezultatų apdorojimas, apibendrinimas ir parengimas. | 20 m. balandžio mėn. |
| Išvadų apie gautų rezultatų praktinį pritaikymą formulavimas. Apibendrinančių išvadų, pasiūlymų bei rekomendacijų rengimas.Rezultatų aptarimo dalies rašymas. | 20 m. balandžio mėn. |
| Bakalauro baigiamojo darbo literatūros ir informacijos šaltinių sąrašo parengimas. Bakalauro baigiamojo darbo sutvarkymas (titulinio puslapio, turinio, paveikslų, lentelių, teksto korektūra ir pan.). |  20 m. balandžio mėn. |
| Santraukos anglų kalba paruošimas | 20 m. balandžio mėn. |
| **Galutinio darbo pateikimas vadovui. Darbo tinkamumo gynimui vadovo įvertinimas.** | 20 m. balandžio mėn. trečioji savaitė \* |
| **Darbo aprobavimas padalinyje** *(data gali būti patikslinta einamaisiais metais).* | 20 m. balandžio mėn. ketvirtoji savaitė \* |
| **Bakalauro baigiamojo darbo galutinis įforminimas ir pristatymas į dekanatą.** (Padalinio administratorius posėdžio protokolo išrašą, kuriame nurodomos studentų pavardės, kuriems rekomenduojama arba nerekomenduojama ginti baigiamąjį darbą, pristato į dekanatą, o baigiamojo darbo (pateikto elektroninėje formoje) priešlapyje įrašo darbo apsvarstymo padalinyje išvadą, datą ir protokolo numerį. Studentas padalinyje apgintą darbą įkelia į CRIS sistemą). | 20 m. gegužės mėn. pirmoji savaitė \* |
| **Skiriamas baigiamojo darbo recenzentas** | 20 m. gegužės antroji savaitė \* |
| Straipsnio SMD darbams parengimas *(neprivaloma).* | 20.. m. .......mėn. |
| **Numatoma gynimo data** *(tiksli data bus nurodyta dekanato einamaisiais metais).* | 20 m. gegužės mėn. ketvirtoji savaitė – birželio mėn. pirmoji savaitė\* |

Pastaba: \*–- lentelėje eilučių ir datų nekeisti.

Individualus bakalauro baigiamojo darbo planas apsvarstytas ........................ katedros (instituto) posėdyje 20.. m. ........ mėn. ........ d., Protokolo Nr. ..........

Darbo vadovas (-ė) Pedagoginis vardas, mokslo laipsnis, Vardenis Pavardenis

(parašas)

Studentas (-ė) Vardas, pavardė

(parašas)

**5 priedas**

**LIETUVOS SVEIKATOS MOKSLŲ UNIVERSITETAS**

**GYVŪNŲ MOKSLŲ FAKULTETAS**

**KATEDRA (INSTITUTAS)**

**GYVŪNŲ MOKSLO PIRMOSIOS PAKOPOS NUOLATINIŲ STUDIJŲ**

**GYVŪNŲ MOKSLO PIRMOSIOS PAKOPOS IŠTĘSTINIŲ STUDIJŲ**

**GYVŪNO IR ŽMOGAUS SĄVEIKOS PIRMOSIOS PAKOPOS NUOLATINIŲ STUDIJŲ**

**GYVŪNO IR ŽMOGAUS SĄVEIKOS PIRMOSIOS PAKOPOS IŠTĘSTINIŲ STUDIJŲ**

# (Pasirinkti tinkamą)

Studento (-ės) Vardenio Pavardenio

... kurso ... grupės

**ATASKAITA**

Baigiamojo darbo rengimo laikotarpis:

 metai mėnuo diena – metai mėnuo diena

Kaunas, metai

**1. Literatūros analizė nagrinėjama tema.** *(Aprašyti, kiek ir kokios (mokslinės) literatūros išanalizuota, kokiose duomenų bazėse ieškota, kokie žurnalai daugiau analizuoti, kokiomis tematikomis domėjotės savarankiškai ir t. t. Nereikia pateikti straipsnių sąrašo).*

**2. Baigiamojo darbo autoriaus įsisavintos tyrimų metodikos, numatyti taikyti statistinės analizės metodai** (*trumpas aprašymas*).

**3. Surinkta eksperimentinės ar kitos medžiagos nagrin**ė**jama tema ir kokios** *(trumpas aprašymas)*.

**4. Kita aktuali informacija** *(dalyvavimas kursuose, stažuotėse, konferencijose; skaityti pranešimai konferencijose, seminaruose; paskelbti straipsniai – trumpas aprašymas).*

### 5. Pagal individualų planą visos užduotys įvykdytos (neįvykdytos).

Bakalauro baigiamojo darbo rengimo ataskaita apsvarstyta .................. katedros (instituto) posėdyje 20.. m. ........ mėn. ........ d., Protokolo Nr. ..........

Darbo vadovas Pedagoginis vardas, mokslo laipsnis, Vardenis1Pavardenis1

(parašas)

Katedros vedėjas Pedagoginis vardas, mokslo laipsnis, Vardenis1Pavardenis1

(parašas)

Studentas Vardenis Pavardenis

(parašas)

**6 priedas**

**BAKALAURO STUDIJŲ BAIGIAMOJO DARBO**

**RECENZENTO VERTINIMAS**

|  |  |
| --- | --- |
| *Darbo autorius:* |  |
| *Baigiamojo darbo pavadinimas:* |  |
| *Studijų programa, forma:* |  |
| *Darbo apimtis:* | ***... puslapiai.*** |

|  |  |  |
| --- | --- | --- |
| **Eil. Nr.** | **Baigiamojo darbo vertinimo kriterijai*****(įvertinimo pagrindimas privalomas)*** | **Įvertinimas (1-10 balų)** |
| **1.** | **Formalioji atitiktis** |  |
|  | Darbo struktūrinių dalių atitikimas Tvarkos reikalavimams. Turinio sudarymas, svarbiausių terminų ir santrumpų žodynėlio sudarymas. Darbo santraukos informatyvumas, užsienio kalbos taisyklingas naudojimas. Tinkamai parinkti raktažodžiai. Teisingas informacijos šaltinių citavimas darbe. Bibliografinio literatūros sąrašo sudarymas. Darbo atitikimas stiliaus (tekstas sklandus, nuoseklus, moksliškas) ir taisyklingos kalbos reikalavimams. Darbo teksto, lentelių, paveikslų ir kt. informacijos techninis įforminimas, laikantis pateiktų reikalavimų. |
|  | *Recenzento įvertinimo pagrindimas\*:*  |
| **2.** | **Įvadinė dalis** |  |
|  | Darbo temos mokslinio aktualumo pagrindimas. Darbo tikslo ir uždavinių teisingas formulavimas ir pagrįstumas (uždaviniai aprėpia darbo temą). |
|  | *Recenzento įvertinimo pagrindimas\*:*  |
| **3.** | **Teorinė dalis** |  |
|  | Mokslinės literatūros apžvalgos analizė, išsamumas, atitikimas darbo temai, šaltinių naujumas ir susisteminimas. |
|  | *Recenzento įvertinimo pagrindimas\*:*  |
| **4.** | **Tiriamoji dalis:** |  |
|  | ***Tyrimo metodai ir medžiaga*** |
|  | Tyrimo organizavimo ir metodikos aprašymas. Statistinės duomenų analizės aprašymas ir tinkamų statistinių metodų parinkimas ir atlikimas. |
|  | *Recenzento įvertinimo pagrindimas\*:*  |
|  | ***Tyrimo rezultatai*** |
|  | Tyrimo rezultatų pateikimas, aprašymo aiškumas ir nuoseklumas. Teisinga darbo rezultatų analizė ir aiškus statistinių skaičiavimų pateikimas. |
|  | *Recenzento įvertinimo pagrindimas\*:*  |
|  | ***Rezultatų aptarimas*** |
|  | Darbo rezultatų interpretacija ir aptarimo išsamumas, tinkamas pagrindimas kitų mokslininkų duomenimis bei rezultatų palyginimas, savo nuomonės pateikimas. |
|  | *Recenzento įvertinimo pagrindimas\*:*  |
| **5.** | **Išvados (ir rekomendacijos / pasiūlymai)** |  |
|  | Išvadų (rekomendacijų / pasiūlymų) pagrįstumas, konkretumas, atitikimas darbo temai ir uždaviniams. |
|  | *Recenzento įvertinimo pagrindimas\*:*  |
| **Baigiamojo darbo įvertinimas balais** (galutinis recenzento vertinimas pateikiamas, sudėjus priskirtus recenzento vertinimo kriterijams balus ir padalinus juos iš vertinimo kriterijų skaičiaus, t. y. 5; įrašomas balas **šimtųjų dalių tikslumu**). |  |

*\*Recenzentui įvertinus kiekvieną dalį mažiau nei 10 balų, privaloma parašyti įvertinimo pagrindimą.*

|  |
| --- |
| *Recenzento klausimai (1-2), pastebėjimai, komentarai:* |
|  |

*(recenzento pareigos, pedagoginis vardas, mokslinis laipsnis, vardas, pavardė, parašas)*

 *(data)*

**7 priedas**

**BAKALAURO STUDIJŲ BAIGIAMOJO DARBO**

**BAIGIAMŲJŲ DARBŲ KOMISIJOS NARIO VERTINIMAS**

**-------------**

*(data)*

|  |  |
| --- | --- |
| *Studijų programa, forma* |  |
| *Studento (-ės)vardas, pavardė* |  |
| *Baigiamojo darbo pavadinimas* |  |

|  |  |  |
| --- | --- | --- |
| **Eil. Nr.** | **Baigiamojo darbo pristatymo ir gynimo vertinimo kriterijai** | **Įvertinimas (1-10 balų)** |
| 1. | Pristatė pagrindinę baigiamojo darbo problemą. Pagrindė darbo tikslą ir uždavinius. Nuosekliai pateikė tyrimo metodiką, nurodė pagrindinius tyrimo būdus, tyrimo eigą. Metodų taikymas korektiškas. Pristatė naudotus statistinės analizė metodus. |  |
| 2. | Nuosekliai pristatė gautus rezultatus. Pateikė savo rezultatų interpretaciją. Rezultatų vaizdinė medžiaga informatyvi, lengvai suprantama, išlaikyta pristatymo loginė seka. Rezultatai gali būti pritaikomi praktiškai (jei darbas taikomojo pobūdžio). |  |
| 3. | Išvados pagrįstos, konkrečios, atitinka tikslą ir uždavinius.  |  |
| 4. | Redakcinio pobūdžio pristatymo kokybė yra gera (iliustracijų kokybė, teksto dydis ir t. t.). Pristatymas buvo vizualus. Studentas darbo pristatymo metu elgėsi etiškai. Pranešimo kalba buvo sklandi. Pranešimo trukmė buvo tinkama (ne ilgiau kaip 10 min.). |  |
| 5. | Teisingai ir išsamiai atsakyta į pateiktus recenzento (**jei buvo**) ir komisijos narių (**jei buvo**) klausimus. |  |
| **Baigiamojo darbo pristatymo ir gynimo įvertinimas pažymiu (įrašomas balas šimtųjų dalių tikslumu)** |  |

*Kiti baigiamųjų darbų komisijos nario pastebėjimai ir argumentai:*

|  |
| --- |
|  |

*Komisijos nario užduoti klausimai:*

|  |
| --- |
|  |
|  |

*Bakalauro baigiamojo darbo įvertinimas balais*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(Vertinimo komisijos nario pažymys 10 balų sistemoje, šimtųjų tikslumu)*

*(pedagoginis vardas, mokslinis laipsnis) (parašas) (vardas, pavardė)*

**8 priedas**

Titulinio lapo ir priešlapio pavyzdys

### LIETUVOS SVEIKATOS MOKSLŲ UNIVERSITETAS VETERINARIJOS AKADEMIJA

**Gyvūnų mokslų fakultetas**

**Vardas, pavardė**

**Pavadinimas LT**

**Pavadinimas EN**

Gyvūnų mokslo arba Gyvūno ir žmogaus sąveikos nuolatinių

(arba ištęstinių) studijų programos

### BAKALAURO BAIGIAMASIS DARBAS

Darbo vadovas: prof. (doc.) dr. Vardas, Pavardė

Kaunas, metai

### DARBAS ATLIKTAS ......................(nurodyti padalinį)

### PATVIRTINIMAS APIE ATLIKTO DARBO SAVARANKIŠKUMĄ

Patvirtinu, kad įteikiamas bakalauro baigiamasis darbas **„................................“***.*

1. Yra atliktas mano paties (pačios).
2. Nebuvo naudotas kitame universitete Lietuvoje ir užsienyje.
3. Nenaudojau šaltinių, kurie nėra nurodyti darbe, ir pateikiu visą naudotos literatūros sąrašą.

*(data) (autoriaus vardas, pavardė) (parašas)*

**PATVIRTINIMAS APIE DARBO LIETUVIŲ KALBOS TAISYKLINGUMĄ**

Patvirtinu, kad darbo lietuvių kalba taisyklinga.

|  |  |  |
| --- | --- | --- |
|  |  |  |
| *(data)* | *(autoriaus vardas, pavardė)* | *(parašas)* |

### BAKALAURO BAIGIAMOJO DARBO IŠVADA DĖL DARBO GYNIMO

Darbas (ne-)atitinka reikalavimus ir yra(nėra) parengtas gynimui

|  |  |  |
| --- | --- | --- |
| *(aprobacijos padalinyje data)*  |  | *protokolo Nr.*  |